proxectonos/corpus_dominio_legal_administrativo_tmp huggingface dataset:
DECRETO 310/2000, do 21 de decembro, polo que se acepta a cesión a título gratuíto á Comunidade Autónoma de Galicia dun inmoble, situado no termo municipal de Palas de Rei (Lugo), para a instalación do Centro Comarcal da Ulloa.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/01/2001

O Pleno da Corporación municipal do Concello de Palas de Rei, en sesión que tivo lugar o día 21 de setembro de 2000, acordou ceder á Comunidade Autónoma de Galicia un inmoble, situado na avda.
de Compostela s/n, no termo municipal de Palas de Rei (Lugo), para a instalación do Centro Comarcal da Ulloa.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Palas de Rei acordou a cesión e logo de deliberación do Consello da Xunta de Galicia na súa reunión do día vinteún de decembro de dous mil,
DISPOÑO:
Artigo 1º
Acéptase a cesión gratuíta dun inmoble, no termo municipal de Palas de Rei (Lugo), que a seguir se describe:
Urbana.-Coñecida como casa cuartel na avenida de Compostela s/n, e en deficiente estado de conservación, cun pequeno patio pola súa parte posterior, ocupando todo unha superficie duns 367,78 m. Consta de semisoto, planta baixa e unha planta alta, ocupando a edificación uns 297,28 m. Linda: pola fronte, estrada nacional 547 ou avenida de Compostela; esquerda, entrando, Carmen Villamor Vázquez; dereita, camiño público; e polo fondo, Celsa Quintá García.
O inmoble que se cede atópase inscrito no Rexistro da Propiedade de Chantada a favor do Concello de Palas de Rei, no tomo 676, libro 81, folio 161, predio nº 12.271, inscrición 1ª.
Artigo 2º
A parcela cedida destinarase á instalación do Centro Comarcal da Ulloa.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade deste decreto.
Santiago de Compostela, vinteún de decembro de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 311/2000, do 28 de decembro, polo que se acepta a cesión a título gratuíto dunha superficie de terreo de 28,10 m, feita a favor do Servicio Galego de Saúde con destino á remodelación do Centro de Saúde Valle Inclán (Ourense).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/01/2001

A compañía mercantil Casas Ourense, S.A., mediante escrito do 6 de setembro de 2000, manifesta a súa vontade de lle ceder gratuitamente ó Servicio Galego de Saúde un terreo da súa propiedade contiguo ó Centro de Saúde Valle Inclán de Ourense, cunha extensión superficial de 28,10 m, para a remodelación do centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto. Por outra banda, o artigo 23.1º da mesma lei establece que non poderán adquirirse bens ou dereitos a título lucrativo cando o valor global dos gravames, cargas e afectacións impostas sobre eles exceda o seu valor intrínseco. Non se considerarán carga, gravames ou afeccións os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día vinteoito de decembro de dous mil,
DISPOÑO:
Artigo 1º
1. Acéptase a cesión a título gratuíto dos terreos sitos na rúa Celso Emilio Ferreiro, propiedade da compañía mercantil Casas Ourense, S.A. a favor do Servicio Galego de Saúde, para a remodelación do Centro de Saúde Valle Inclán.
2. A parcela cedida ten unha superficie de 28,10 m e os seus lindes son os seguintes:
-Á fronte: rúa Capitán Cortés, hoxe rúa Celso Emilio Ferrreiro.
Á dereita: resto da súa matriz, hoxe rúa Valle Inclán.
Á esquerda: a obra sindical Dezaoito de Xullo, hoxe Centro de Saúde Valle Inclán.
-Ó fondo: predio de Inés Martínez Novo.
3. O inmoble obxecto da cesión está inscrito no Rexistro da Propiedade de Ourense número 1, a favor da compañía mercantil Casas Ourense, S.A., no folio 18, do libro 427, tomo 1.169, do predio nº 35.937, inscrición segunda.
Artigo 2º
O inmoble cédese segundo o establecido nos artigos 23.1º da Lei 3/1985, do 12 de abril, do patrimonio da Comunidade Autónoma e 38 do seu regulamento, e destinarase á remodelación do Centro de Saúde Valle Inclán.
Artigo 3º
O Servicio Galego de Saúde, a través do seu órgano competente, procederá á formalización da aceptación no correspondente documento público, inscribíndose no Rexistro da Propiedade ó seu nome e integrándose no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vinteoito de decembro de dous mil.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
e presidente do Servicio Galego de Saúde
DECRETO 2/2001, do 10 de xaneiro, polo que se dispón que cese Juan Miguel Diz Guedes, como conselleiro sen carteira para Relacións Institucionais.
PRESIDENCIA — II. AUTORIDADES E PERSOAL — 11/01/2001

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1998, do 20 de outubro,
DISPOÑO:
Que cese, por pasar a outro destino, na súa condición de conselleiro sen carteira para Relacións Institucionais, Juan Miguel Diz Guedes, agradecéndolle os servicios prestados.
Santiago de Compostela, dez de xaneiro de dous mil un.
Manuel Fraga Iribarne
Presidente
DECRETO 4/2001, do 10 de xaneiro, polo que se lle encomenda ó conselleiro de Agricultura, Gandería e Política Agroalimentaria o despacho das funcións asignadas ó conselleiro sen carteira para Relacións Institucionais.
PRESIDENCIA — II. AUTORIDADES E PERSOAL — 11/01/2001

En virtude do establecido no artigo 26.7º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Encomendarlle ó conselleiro de Agricultura, Gandería e Política Agroalimentaria o despacho das funcións asignadas ó conselleiro sen carteira para Relacións Institucionais.
Santiago de Compostela, dez de xaneiro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Resolución do 30 de xaneiro de 2001, do Servicio Galego de Promoción da Igualdade do Home e da Muller, pola que se establecen as bases reguladoras aplicables que rexerán as axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega) e pola que se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 01/03/2001

Advertido erro, na citada resolución, publicada no Diario Oficial de Galicia nº 27, de mércores 7 de
febreiro de 2001, é necesario face-la seguinte corrección:
Na páxina 1.616, no primeiro parágrafo da primeira columna, que corresponde ó artigo 2º, onde di: «Os postos de traballo que se creen ó abeiro do previsto nas letras a) e b) deste artigo deberán estar cubertos por un período mínimo de cinco anos, contados desde o inicio da actividade», debe dicir: «Os postos de traballo que se creen ó abeiro do previsto nas letras a) e b) deste artigo deberán estar cubertos por un período mínimo de cinco anos, contados desde a contratación».
DECRETO 3/2001, do 10 de xaneiro, polo que se nomea a Juan Miguel Diz Guedes conselleiro de Agricultura, Gandería e Política Agroalimentaria.
PRESIDENCIA — II. AUTORIDADES E PERSOAL — 11/01/2001

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora
da Xunta e do seu presidente, en redacción dada pola Lei 11/1988, do 20 de outubro,
Nomeo a Juan Miguel Diz Guedes conselleiro de Agricultura, Gandería e Política Agroalimentaria.
Santiago de Compostela, dez de xaneiro de dous mil un.
Manuel Fraga Iribarne
Presidente
RESOLUCIÓN do 9 de xaneiro de 2001 pola que se dispón o cesamento de José Manuel López Casanova como vicevaledor segundo do Valedor do Pobo.
VALEDOR DO POBO — II. AUTORIDADES E PERSOAL — 10/01/2001

En cumprimento do establecido no artigo 9 da Lei 6/1984, do 5 de xuño, do Valedor do Pobo, modificado pola Lei 3/1994, do 18 de xullo,
DISPOÑO:
Que cese como vicevaledor segundo do Valedor do Pobo José Manuel López Casanova, por pasar a outro destino e agradecéndolle os servicios prestados.
Santiago de Compostela, 9 de xaneiro de 2001.
José Cora Rodríguez
Valedor do Pobo
DECRETO 1/2001, do 10 de xaneiro, polo que se dispón que cese Castor Gago Álvarez como conselleiro de Agricultura, Gandería e Política Agroalimentaria.
PRESIDENCIA — II. AUTORIDADES E PERSOAL — 11/01/2001

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1998, do 20 de outubro,
DISPOÑO:
Que cese, por petición propia, na súa condición de conselleiro de Agricultura, Gandería e Política Agroalimentaria, Castor Gago Álvarez, agradecéndolle os servicios prestados.
Santiago de Compostela, dez de xaneiro de dous mil un.
Manuel Fraga Iribarne
Presidente
ORDE do 22 de marzo de 2001 pola que se nomean vocais da Mesa Provincial de Lugo de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 23/04/2001

Os artigos 36 e 37 da Lei 9/1991, do 2 de outubro, de medidas básicas para a inserción social, modificada parcialmente pola Lei 1/1999, do 5 de febreiro, en concordancia co artigo 80 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa a nivel provincial en cada unha das provincias da Comunidade Autónoma, que actuará como órgano superior de control e seguimento da aplicación da renda de integración social de Galicia e que estará integrada, entre outros membros, por sete representantes da Administración autonómica.
As normas de organización e funcionamento interno da Mesa Autonómica da renda de integración social feitas públicas pola Resolución do 9 de outubro de 1992, da Secretaría Xeral Técnica da Consellería de Traballo e Servicios Sociais, publicada no Diario Oficial de Galicia con data do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e as substitucións de tódolos membros da mesa se publicarán no Diario Oficial de Galicia.
Na súa virtude, producidos determinados cambios no cadro de persoal na Delegación Provincial da Consellería de Sanidade e Servicios Sociais de Lugo, procede modifica-la composición da Mesa Provincial dos representantes da Administración autonómica e os seus substitutos, unha vez feitas as oportunas designacións polo delegado provincial.
Polo exposto, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo 1º
Nomear como representantes da Administración autonómica da Mesa Provincial de Lugo as seguintes persoas:
1. Antonio Dacal López, secretario provincial.
2. Coro Piñeiro Vázquez, xefa de área de Servicios Sociais.
3. Pedro José Sánchez Corral, xefe do Servicio de Prestacións.
4. Mª Carmen Vázquez Capón, xefa do Servicio de Xestión Económica.
5. Enrique Rodríguez Díez, xefe do Servicio de Axudas e Programas.
6. Mª Carmen Fernández Adrio, xefa de Negociado de Tramitación.
7. Isolina Rodríguez López, psicóloga da área de Servicios Sociais.
Artigo 2º
Nomear como suplentes as seguintes persoas:
1. Francisca González Allegue, asistenta social da área de Servicios Sociais.
2. Mª Carmen Castro Sánchez, xefa de Negociado de Prestacións.
3. Cándido Rodríguez Caneiro, xefe de Sección de Valoración e Orientación.
Santiago de Compostela, 22 de marzo de 2001.
José Mª Hernández Cochón
Conselleiro de Sanidade e Servicios Sociais
CORRECCIÓN de erros.-Decreto do 22 de marzo de 2001, de modificación do Decreto 48/1998, do 5 de febreiro, polo que se establece a estructura orgánica dos servicios centrais da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 20/04/2001

Advertidos erros no citado decreto, publicado no Diario Oficial de Galicia nº 68, do 5 de abril de 2001, cómpre face-las seguintes correccións:
Na páxina 4.451, no artigo 12º, punto 1, segundo guión, referido ás funcións do Servicio de Información sobre Saúde Pública, onde di: «a xestión e coordinación dos sistemas informáticos de saúde públi
ca», debe dicir: «a xestión e coordinación dos sistemas informáticos de saúde pública sen prexuízo da superior competencia da Secretaría Xeral».
CORRECCIÓN de erros.-Orde do 27 de decembro de 2000 pola que se determina o financiamento do aboamento de cotas á Seguridade Social a traballadores que percibisen a prestación de desemprego na súa modalidade de pagamento único, e se publica o modelo normalizado de solicitude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 11/01/2001

Advertido erro, na devandita orde, publicada no DOG nº 6, do martes 9 de xaneiro de 2001, cómpre efectua-la seguinte corrección:
-Na páxina 307, no anexo I, no punto lexislación aplicable, onde di: «Orde do 27 de decembro de
2000 pola que se determina o financiamento do aboamento de cotas á Seguridade Social a traballadores que percibisen a prestación de desemprego na súa modalidade de pagamento único, e se publica o modelo normalizado de solicitude», debe dicir: «Orde do 8 de febreiro de 1999, pola que se regula o procedemento de aboamento de cotas á Seguridade Social a traballadores que percibiran a prestación de desemprego na súa modalidade de pagamento único, modificada pola Orde do 25 de xaneiro de 2000».
CORRECCIÓN de erros.-Orde do 26 de xaneiro de 2001 pola que se regulan as axudas e subvencións para o fomento do emprego a través dos programas de cooperación con órganos e organismos das administracións públicas distintas da local, universidades e entidades sen ánimo de lucro, para o exercicio do ano 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 20/04/2001

Advertida a omisión dun parágrafo no artigo 20º.2 da devandita orde e a súa consecuente non publicación no Diario Oficial de Galicia nº 26, do martes 6 de febreiro de 2001, páxina 1.537, cómpre face-las oportunas correccións:
No artigo 20º, punto 2, páxina 1.537, onde di: «Na selección dos axentes de emprego será requisito imprescindible que os candidatos teñan superado con éxito o segundo ou primeiro ciclo dalgún dos seguintes estudios universitarios: economía, administración e dirección de empresas, socioloxía, dereito, ciencias políticas e da administración, enxeñería de montes ou agrónoma, ciencias empresariais, relacións laborais ou enxeñería técnica forestal ou agrícola.», debe dicir: «Na selección dos axentes de emprego será requisito imprescindible que os candidatos teñan superado con éxito o segundo ou primeiro ciclo dalgún dos seguintes estudios universitarios: economía, administración e dirección de empresas, socioloxía, dereito, ciencias políticas e da administración, enxeñería de montes ou agrónoma, ciencias empresariais, relacións laborais ou enxeñería técnica forestal ou agrícola. Cando os estudios de segundo ou primeiro ciclo sexan de disciplinas distintas das enumeradas anteriormente, os
candidatos deberán acreditar ademais dous anos de experiencia profesional ou coñecementos adquiridos en cursos universitarios de posgrao (másters ou de especialización), en ámbolos dous casos en materias relacionadas coas funcións propias dos axentes de emprego sinaladas no artigo 18º.1 desta orde.».
RESOLUCIÓN do 8 de marzo de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, da revisión salarial do convenio colectivo do sector de residencias privadas da terceira idade da Comunidade Autónoma de Galicia para o ano 2001.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/04/2001

Visto o texto para a revisión salarial do convenio colectivo do sector de residencias privadas da terceira idade da Comunidade Autónoma de Galicia, que se subscribiu coa data do 22 de febreiro de 2001, pola comisión paritaria do dito convenio, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e o artigo 2 do Real decreto 1040/1981, do 22 de maio, sobre rexistro e depósito de convenios colectivos de traballo.
Esta dirección xeral
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 8 de marzo de 2001.
José Vázquez Portomeñe
Director xeral de Relacións Laborais
ANEXO I
Táboas salariais
2000
Increm. 4%
2001
A. Administrador/a
181.769
7.271
189.040
Xerente/director/a
181.769
7.271
189.040
Médico téc. superior
151.474
6.059
157.533
B. Superv./socio asistc.
121.176
4.847
126.023
ATS/DUE
121.176
4.847
126.023
Asist. social
121.176
4.847
126.023
Fisioterapeuta
121.176
4.847
126.023
Terapeuta ocupacional
121.176
4.847
126.023
Titulado/a medio
121.176
4.847
126.023
C. Gobernante/a
97.549
3.902
101.451
Oficial mantemento
97.549
3.902
101.451
Oficial administrativo
97.549
3.902
101.451
Conductor/a
97.549
3.902
101.451
Xardineiro/a
97.549
3.902
101.451
D. Xerocultor/a
97.549
3.902
101.451
Cociñeiro/a
95.731
3.829
99.560
Aux. mantemento
95.731
3.829
99.560
Aux. administrativo
95.731
3.829
99.560
Camareiro/a de planta
95.731
3.829
99.560
Animador/a sociocultural
95.731
3.829
99.560
Porteiro/a recepción
95.731
3.829
99.560
E. Lavand./pasado de ferro
88.855
3.554
92.409
Axud. cociña
88.855
3.554
92.409
Limpador/a
88.855
3.554
92.409
Persoal non cualificado
88.855
3.554
92.409
Complemento de transporte
6.059
242
6.301
CORRECCIÓN de erros.-Orde do 28 de marzo de 2001 pola que se establecen as bases reguladoras e se procede á convocatoria pública de subvencións para a programación de accións formativas experimentais e complementarias do Plan FIP cofinanciadas polo Fondo Social Europeo na Comunidade Autónoma de Galicia correspondentes ó ano 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 20/04/2001

Advertido erro na citada orde, publicada no DOG nº 66, do martes 3 de abril de 2001, é necesario face-la seguinte corrección:
Na páxina 4.238, no artigo 4, letra f), onde di: «dos demais custos subvencionables indicados nos puntos a) e e)», debe dicir: «dos demais custos subvencionables indicados nos puntos a) a e)».
RESOLUCIÓN do 27 de febreiro de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, da revisión salarial do convenio colectivo de editoriais para o ano 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/04/2001

Visto o texto para a revisión salarial do convenio colectivo de editoriais, que subscribiu a comisión mixta paritaria do convenio colectivo de editoriais o 13 de febreiro de 2001, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e o artigo 2 do Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 27 de febreiro de 2001.
José Vázquez Portomeñe
Director xeral de Relacións Laborais
A comisión mixta paritaria do convenio colectivo, en reunión ordinaria do día 13 de febreiro de 2001, adoptou os seguintes acordos:
1º Actualización das retribucións salariais do ano 2000, motivada pola diferencia entre o aumento do 3,25% realizado no ano 2000 e o IPC real do ano 2000 calculado para Galicia polo Instituto Nacional de Estatística 3,7% máis 0,5%.
Consonte os artigos 7.3º.1 e 7.3º.2 do convenio colectivo galego de editoriais, establécese que:
Con efecto retroactivo ó 1 de xaneiro de 2000, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa I.
2º Con efecto retroactivo ó 1 de xaneiro de 2001, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa II.
3º Consonte o artigo 7.3º.6 do convenio colectivo galego de editoriais, establécese que o importe deste complemento para o ano 2001 será de 22.145 pesetas.
ORDE do 16 de marzo de 2001 pola que se lle autoriza a ampliación dunha unidade do segundo ciclo de educación infantil ó centro privado Santa María del Mar da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/2001

Examinado o expediente presentado polo centro privado Santa María del Mar da Coruña, no que solicita a ampliación dunha unidade do segundo ciclo de educación infantil,
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes correspondentes,
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), pola que se desenvolve o antedito decreto,
Considerando que o devandito centro privado ten autorización definitiva para impartir educación infantil,
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado Santa María del Mar da Coruña, segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo de informe da inspección educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario
Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 16 de marzo de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: avda. da Pasaxe, 69.
Código do centro: 15004642.
Denominación: Santa María del Mar.
Titular: Compañía de Jesús.
Nivel: educación infantil-2º ciclo.
Unidades de que constaba: 8.
Unidades novas autorizadas: 1.
Comisión resultante:
a) Centro de educación infantil: 9 unidades.
b) Centro de educación primaria: 24 unidades.
c) Centro de educación secundaria:-16 unidades de educación secundaria obrigatoria.-8 unidades de bacharelato das modalidades de ciencias da natureza e da saúde e humanidades e ciencias sociais.
d) Centro de educación especial: 1 unidade (psíquicos).
RESOLUCIÓN do 13 de decembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000955/2000, interposto pola Confederación Intersindical Galega (CIG).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/01/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo 01/0000955/2000, interposto pola Confederación Intersindical Galega (CIG), contra a resolución da Consellería da Presidencia e Administración Pública do 11 de agosto de 2000, pola que se desestima o recurso de reposición interposto por Xan Carlos Rodríguez Ansia, na condición de secretario da CIG, contra as ordes do 5 de xuño de 2000, polas que se convocan os procesos selectivos para o ingreso nos corpos superior de administración, de xestión, administrativo, auxiliar e subalterno da Xunta de Galicia, grupos A, B, C, D e E, respectivamente.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ó da publicación da presente resolución no Diario Oficial de Galicia.
Santiago de Compostela, 13 de decembro de 2000.
Joaquín López-Rúa Soler
Director xeral da Función Pública
DECRETO 293/2000, do 28 de decembro, polo que se nomea a Dositeo Rodríguez Rodríguez xuíz protector da fundación benéfica Manuel Ventura Figueroa.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 02/01/2001

Vacante o cargo de xuíz protector da fundación benéfica Manuel Ventura Figueroa, por proposta do conselleiro da Presidencia e Administración Pública, de acordo coas normas fundacionais da dita institución, e logo de deliberación do Consello da Xunta
de Galicia na súa reunión do día vinteoito de decembro de dous mil,
DISPOÑO:
Nomear a Dositeo Rodríguez Rodríguez xuíz protector da fundación benéfica Manuel Ventura Figueroa.
Santiago de Compostela, vinteoito de decembro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Admistración Pública
RESOLUCIÓN do 13 de decembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 238/2000, interposto por Pilar Castro García, Antonio Joaquín González Rodríguez, Marta González Warleta, José Eugenio Rey Fernández, María Mercedes Mezo Menéndez e Claudio López Garrido.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/01/2001

A Dirección Xeral da Función Pública recibiu do Xulgado do Contencioso-Administrativo número tres da Coruña providencia pola que se admite a trámite a demanda correspondente ó recurso contencioso-administrativo procedemento abreviado 238/2000, interposto por Pilar Castro García, Antonio Joaquín González Rodríguez, Marta González Warleta, José Eugenio Rey Fernández, María Mercedes Mezo Menéndez e Claudio López Garrido, contra a resolución da Consellería da Presidencia e Administración Pública do 14 de setembro de 2000, pola que se ordena a publicación do acordo do Consello da Xunta de Galicia do 13 de setembro de 2000, polo que se aproba a nova relación de postos de traballo da Consellería de Agricultura, Gandería e Política Agroalimentaria (DOG nº 188, do 27 de setembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número tres da Coruña no prazo de 9 (nove) días, contado desde o seguinte ó da publicación da presente resolución no Diario Oficial de Galicia.
Santiago de Compostela, 13 de decembro de 2000.
Joaquín López-Rúa Soler
Director xeral da Función Pública
ORDE do 12 de decembro de 2000 pola que se autoriza o cambio de titularidade do centro privado San Miguel de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/01/2001

Examinado o expediente incoado pola titularidade do centro privado San Miguel, sito na rúa J. Loriga, 2, de Vigo, no que se solicita o cambio de titularidade do devandito centro.
Resultando que, mediante escritura pública notarial, Josefina Elvira Fernández Lago cede a súa titularidade, para tódolos efectos, a Colegio San Miguel, S.L.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado San Miguel, sito na rúa J. Loriga, 2, de Vigo, a favor de Colegio San Miguel, S.L., con tódolos dereitos e obrigas contraídos pola cesionista Josefina Elvira Fernández Lago, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 12 de decembro de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 22 de decembro de 2000, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 989/1999 (4), interposto pola Federación de Servicios Públicos FSP-UGT e outros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/01/2001

Recibida providencia do Xulgado do Contencioso-Administrativo número un da Coruña, pola que se reclama o expediente relativo ó recurso contencioso-administrativo, procedemento abreviado 989/1999 (4), interposto pola Federación de Servicios Públicos FSP-UGT e outros, contra a Resolución do 29 de maio de 1999, pola que se outorgaban os destinos correspondentes ó concurso de traslado do 15 de febreiro de 1999, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrati
va, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido, que son emprazadas para que poidan comparecer como parte ante o Xulgado do Contencioso-Administrativo número un da Coruña no prazo de nove días.
Santiago de Compostela, 22 de decembro de 2000.
P.O. (12-12-2000)
Alfonso Rueda de Valenzuela
Director xeral de Administración Local
RESOLUCIÓN do 26 de decembro de 2000, do tribunal designado para xulga-las probas de obtención do certificado CE de conselleiros de seguridade, convocadas por Resolución do 17 de febreiro de 2000 da Dirección Xeral de Transportes (Diario Oficial de Galicia número 48, do 9 de marzo) pola que se elevan a definitivas as listas provisionais de aprobados e se ordena a súa publicación.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/01/2001

Unha vez rematado o prazo para a presentación de reclamacións contra as listas provisionais de aprobados e revisadas estas, este tribunal resolveu:
Primeiro.-Elevar a definitivas e publica-las listas de aprobados das distintas modalidades e clases do certificado CE de conselleiros de seguridade, que se atopan expostas nos taboleiros de anuncios da Dirección Xeral de Transportes, nas delegacións provinciais da Consellería de Política Territorial, Obras Públicas e Vivenda e nos servicios provinciais de Transportes.
Segundo.-Contra esta resolución os interesados poderán interpoñer recurso de alzada nun prazo dun mes, contado a partir do día seguinte ó da súa publicación no Diario Oficial de Galicia, perante o conselleiro de Política Territorial, Obras Públicas e Vivenda, conforme o establecido no artigo 114 da Lei 30/1992, do 26 de novembro, modificada pola Lei 4/1999, do 13 de xaneiro.
Santiago de Compostela, 26 de decembro de 2000.
Juan Carlos Villarino Tejada
Presidente do tribunal
RESOLUCIÓN do 21 de febreiro de 2001, da Delegación Provincial de Lugo, pola que se dispón a inscrición no rexistro e a publicación, no Diario Oficial de Galicia, da emenda de erros do convenio colectivo de ámbito provincial para a empresa Construcciones y Reparaciones Galaico-Asturianas, S.A. (CYRGASA).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/04/2001

Visto o texto do acordo asinado o día 24 de xaneiro de 2001, pola comisión de interpretación e vixilancia do convenio colectivo para a empresa Construcciones
y Reparaciones Galaico-Asturianas, S.A. (CYRGASA) (código 2700232), da provincia de Lugo, integrada pola representación da citada empresa e a dos seus traballadores, mediante o que se acorda a emenda de erros no texto do convenio, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 21 de febreiro de 2001.
Manuel Teijeiro Álvarez
Delegado provincial de Lugo
Acta da comisión paritaria
Empresa CYRGASA-Centro de traballo de San Cibrao
Asistentes:
Representación da empresa:
José Ángel Corral Leciñana.
Antonio Íñigo Bartolomé.
José Luis García Alonso.
Representación dos traballadores:
José Ramón Fernández Rodríguez.
Amador García Villar.
Jorge Labrada Yanes.
En San Cibrao (Cervo-Lugo), ás oito horas do día 24 de xaneiro de 2001, reúnense as persoas á marxe citadas, membros da comisión de interpretación e vixilancia prevista no vixente convenio colectivo (disposición derradeira primeira). O obxecto da reunión é comunicarlle á Delegación Provincial de Xustiza, Interior e Relacións Laborais de Lugo, erros detectados na transcrición do convenio desta empresa ó idioma galego.
Ámbalas dúas partes acordan por unanimidade comunicarlle á citada delegación o texto corrixido dos artigos 19 e elevalo a definitivo, segundo o texto seguinte:
Artigo 19º.-Pezas de roupa de traballo e aseo.
O primeiro parágrafo debe quedar redactado do seguinte xeito:
«O traballador terá dereito a dúas fundas ou traxes de traballo, a escolla do traballador, por cada ano de servicio prestado e a un terceiro en caso de necesidade, así como á entrega de dúas toallas por ano. Ó persoal de novo ingreso faráselle entrega de igual
dotación das dúas fundas ou traxes no momento da súa contratación, sempre que esta sexa igual ou superior a seis meses».
E en proba de conformidade, asinan os asistentes á reunión no lugar e data ut supra.
Rubricado
RESOLUCIÓN do 19 de abril de 2001 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/04/2001

En execución do plan de actividades da Egap para o ano 2001, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declara-la Real Academia Galega o Día das Letras Galegas de 2001 dedicado a Eladio Rodríguez González, a EGAP súmase, como institución pública galega, á homenaxe deste galego insigne, organizando unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso só o persoal ó servicio de calquera das administracións públicas de Galicia (ata 40 prazas); no caso de presentarse máis solicitudes que prazas terá preferencia o persoal da Xunta de Galicia. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda:
Data: 10 de maio.
Hora: de 13 a 14.30 h.
Lugar: EGAP.
3.2. Viaxe cultural.
Data: 17 de maio.
Para coñece-lo desenvolvemento da viaxe e para todo tipo de información, haberá que contactar co Servicio de Estudios, Investigación e Publicacións. Teléfono: 981 54 62 49.
4. Inscrición.
As solicitudes, segundo o modelo oficial que figura ó final desta convocatoria, irán dirixidas ó director da Escola Galega de Administración Pública, Polígono das Fontiñas, rúa de Madrid, 2-4, 15707 Santiago de Compostela, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10 h do día 10 de maio.
5. Publicación e notificación da selección.
A partir do 10 de maio os solicitantes poderán obte-la confirmación da súa selección chamando por teléfono á EGAP en días laborais de 12 a 14 horas ó número 981 54 62 49 ou ben consultando a lista de seleccionados que se exporá no taboleiro de anuncios deste centro.
Santiago de Compostela, 19 de abril de 2001.
Domingo Bello Janeiro
Director da Escola Galega de Administración Pública
CORRECCIÓN de erros.-Resolución do 5 de febreiro de 2001, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do convenio colectivo galego de editoriais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/04/2001

Advertido erro, na devandita resolución, publicada no DOG nº 68, do xoves, 5 de abril de 2001, cómpre engadi-lo seguinte anexo:
RESOLUCIÓN do 19 de abril de 2001 pola que se incrementa a contía das bolsas de predoutoramento concedidas por resolucións das consellerías da Presidencia e Administración Pública e de Pesca, Marisqueo e Acuicultura do 26 de xullo de 2000 (DOG do 7 de agosto).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/04/2001

Por orde conxunta das consellerías da Presidencia e Administración Pública e de Pesca, Marisqueo e Acuicultura do 6 de marzo de 2000 (DOG do 13 de marzo), convocáronse no anexo III prórrogas das bolsas de predoutoramento para a realización de teses de doutoramento en temas de investigación mariña correspondentes ó Programa de Investigación Mariña do Plan Galego de Investigación e Desenvolvemento Tecnolóxico.
Na citada orde fixouse o importe destas bolsas en 115.000 pesetas brutas mensuais, pero considerábase a posibilidade de incrementa-la dotación das bolsas a partir do 1 de xaneiro do ano 2001, co fin de acada-la total homologación coas bolsas de formación convocadas polo Ministerio de Educación e Cultura.
Considerando que a Secretaría de Estado de Educación e Universidades, por Resolución do 7 de novembro de 2000 (BOE do 21 de novembro), estableceu a contía das bolsas de FPU para o ano 2001 (primeira e segunda anualidade) en 120.000 pesetas/mes, o secretario xeral de Investigación e Desenvolvemento e o director xeral de Formación Pesqueira e Investigación, por delegación (Orde 6-3-2000) dos conselleiros da Presidencia e Administración Pública e de Pesca, Marisqueo e Acuicultura,
RESOLVEN:
1. Fixa-la contía mensual das bolsas de predoutoramento concedidas por resolucións das consellerías da Presidencia e Administración Pública e de Pesca, Marisqueo e Acuicultura do 26 de xullo de
2000 (DOG do 7 de agosto) en 120.000 pesetas brutas mensuais desde o 1 de xaneiro do ano 2001 ata a data de remate.
Este incremento financiarase con cargo á mesma aplicación orzamentaria á que se imputaron as bolsas (04.07.432A.480.0. código proxexto 04.00-417) do exercicio 2001.
2. Esta resolución pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común.
Santiago de Compostela, 19 de abril de 2001.
P.D. (Orde 6-3-2000)  P.D. (Orde 6-3-2000)
Miguel Ángel Ríos Fernández Joaquín Mariño Cadarso
Secretario xeral de InvestigaciónDirector xeral de Formación
e DesenvolvementoPesqueira
RESOLUCIÓN do 19 de abril de 2001 pola que se incrementa a contía das bolsas de predoutoramento concedidas por resolucións das consellerías da Presidencia e Administración Pública e de Agricultura, Gandería e Política Agroalimentaria do 20 de setembro de 2000 (DOG do 2 de outubro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/04/2001

Por orde conxunta das consellerías da Presidencia e Administración Pública e de Agricultura, Gandería e Política Agroalimentaria do 14 de abril de 2000 (DOG do 25 de abril), convocáronse no anexo III prórrogas das bolsas de predoutoramento correspondentes ó Programa de Investigación Agraria do Plan Galego de Investigación e Desenvolvemento Tecnolóxico.
Na citada orde fixouse o importe destas bolsas en 115.000 pesetas brutas mensuais, pero considerábase a posibilidade de incrementa-la dotación das bolsas a partir do 1 de xaneiro do ano 2001, co fin de acada-la total homologación coas bolsas de formación convocadas polo Ministerio de Educación e Cultura.
Considerando que a Secretaría de Estado de Educación e Universidades, por Resolución do 7 de novembro de 2000 (BOE do 21 de novembro), estableceu a contía das bolsas de FPU para o ano 2001 (primeira e segunda anualidade) en 120.000 pesetas/mes, o secretario xeral de Investigación e Desenvolvemento e o director xeral de Desenvolvemento Rural, por delegación (Orde 14-4-2000) dos conselleiros da Presidencia e Administración Pública e de Agricultura, Gandería e Política Agroalimentaria,
RESOLVEN:
1. Fixa-la contía mensual das bolsas de predoutoramento concedidas por resolucións das consellerías da Presidencia e Administración Pública e de Agricultura, Gandería e Política Agroalimentaria do 20 de setembro de 2000 (DOG do 2 de outubro) en 120.000 pesetas brutas mensuais desde o 1 de xaneiro do ano 2001 ata a data de remate.
Este incremento financiarase con cargo á mesma aplicación orzamentaria á que se imputaron as bolsas (04.07.432A.480.0. código proxecto 04.00-417) do exercicio 2001.
2. Esta resolución pon fin á vía administrativa segundo o disposto no artigo 109.c) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común.
Santiago de Compostela, 19 de abril de 2001.
P.D. (Orde 26-4-2000) P.D. (Orde 14-4-2000)
Miguel Ángel Ríos Fernández Manuel López Casas
Secretario xeral de InvestigaciónDirector xeral de Desenvolvemento
e DesenvolvementoRural
ORDE do 16 de abril de 2001 pola que se designa o presidente do Consello Regulador da Denominación de Orixe Rías Baixas.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 20/04/2001

Celebradas as eleccións e ultimado o proceso de renovación do Consello Regulador da Denominación de Orixe Rías Baixas e segundo o disposto no artigo 36 da orde desta consellería do 28 de decembro de 2000, trala proposta do Consello Regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-Desígnase presidenta do Consello Regulador da Denominación de Orixe Rías Baixas a María Soledad Bueno Berrio-Ategortúa.
Santiago de Compostela, 16 de abril de 2001.
Juan Miguel Diz Guedes
Conselleiro de Agricultura, Gandería
e Política Agroalimentaria